Na temelju članka 2.13 stavak (1) točka 3. Izbornoga zakona BiH (“Službeni glasnik Bosne i Hercegovine” br. 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20, 38/22, 51/22, 67/22 i 24/24), a u svezi s člankom 26. Pravilnika o postupku imenovanja i razrješenja biračkih odbora za Lokalne izbore u Bosni i Hercegovini 2024. godine, broj: 05-1-02-2-577-1/24, od 3.5.2024. godine, Gradsko izborno povjerenstvo Livno raspisuje:

**J A V N I O G L A S**

**za izbor kandidata za popunu rezervne liste kvalificiranih osoba za imenovanje članova biračkih odbora/mobilnoga tima i njihovih zamjenika**

**I.** Objavljuje se Javni oglas za izbor kandidata za popunu rezervne liste kvalificiranih osoba za imenovanje članova biračkih odbora/mobilnoga tima i njihovih zamjenika.

**II. Uvjeti za imenovanje:**

**Opći uvjeti:**

1. Prijavljeni kandidat je osoba s pravom glasa.

2. Za člana biračkoga odbora ne može biti imenovana osoba (članak 2.3. Izbornoga zakona BiH):

1. koja se ne može kandidirati u smislu odredbi članaka 1.6, 1.7 i 1.7a Izbornoga zakona BiH;

2. koja je član najvišega izvršno-političkog tijela političke stranke ili koalicije (predsjednik, potpredsjednik, generalni tajnik ili član izvršnoga odbora ili glavnoga odbora);

3. koja je nositelj izabranoga mandata ili je član izvršnoga tijela vlasti, osim u slučajevima predviđenim člankom 2.12 stavak (4) Izbornoga zakona;

4. koja je aktualni kandidat ili je bio kandidat za izbore za bilo koju razinu vlasti na posljednjim općim i posljednjim lokalnim izborima

5. kojoj je izrečena kazna za radnju koja predstavlja težu povredu izbornih zakona ili propisa za koju je osobno odgovorna, u posljednje četiri godine, računajući od dana pravomoćnosti odluke.

**Posebni uvjeti:**

- da ima prijavljeno prebivalište u općini/gradu Livnu, u pravilu da je upisan u izvod iz Središnjeg popisa birača za biračko mjesto za koje se imenuje,

- da ima najmanje završenu srednju školu, odnosno III., IV. ili V. stupanj stručne spreme;

- da mu nije izrečena sankcija od Središnjeg izbornog povjerenstva BiH.

**III. Potrebna dokumentacija:**

1. prijava na javni oglas (popunjen obrazac SG-3),

**IV. Rok za podnošenje prijava**

Rok za podnošenje prijava je dvadeset (20) dana od dana objave javnoga oglasa na oglasnoj ploči Grada Livna, na mrežnoj stranici Grada Livna i lokalnim medijima.

**V. Tijelo za provedbu postupka**

Proceduru izbora kandidata po javnom oglasu provodi Gradsko izborno povjerenstvo Livno.

**VI. Ostale informacije**

Obrazac prijave kandidati mogu preuzeti na info pultu Grada Livna ili na mrežnoj stranici Grada Livna: www.livno.ba

Prijavu na javni oglas kandidati dostavljaju u zatvorenoj omotnici u sjedište izbornoga povjerenstva s naznakom:

***Gradsko izborno povjerenstvo Livno***

***Trg branitelja Livna 1, Livno***

***S naznakom:***

***„Prijava na javni oglas za popunu rezervne liste kvalificiranih osoba za imenovanje članova biračkih odbora/mobilnog tima i njihovih zamjenika – ne otvarati.”***

Kandidati će, ako izborno povjerenstvo zatraži, dostaviti dokaze o kvalifikaciji i ispunjavanju uvjeta iz javnoga oglasa.

Nepotpune i neblagovremene prijave izborno povjerenstvo neće uzeti u razmatranje.

Broj: 5/24 Predsjednik GIP-a

Livno, 13.5.2024. godine Josip Vidović